Markiplier
Markiplier (Əsl adı: Mark Edvard Fişbax; 28 iyun 1989, Honolulu) — amerikalı yutuber və rejissor. Kanalına yerləşdirdiyi indie qorxu oyunu videoları ilə yadda qalıb. O, 2012-ci ildə YouTube platformasına qoşulmuş və "Amnesia: The Dark Descent" və "Five Nights at Freddy's" oyunlarının oynanış videoları ilə məşhurlaşmışdır. 2023-cü ilin iyun ayında onun YouTube kanalında 35 milyondan çox abunəçi var. Fişbax 2016-cı ildə William Morris Endeavor istedad agentliyi ilə müqavilə bağladı. Bu agentlik əyləncə sənayesindəki insanlara imkanlar tapmağa və karyeralarını inkişaf etdirməyə kömək edirdi. Sonrakı illər o, canlı konsertlər verdi və Cloak adlı geyim brendini yaratdı. O, həmçinin YouTube Original serialları, 2019-cu ildə "A Heist with Markiplier" və 2022-ci ildə "In Space with Markiplier"in yazıb rejissorluğunu etmişdir. Bundan əlavə o, bir çox podkastlar hazırlamışdır, ikisi Spotify-da birinci pilləyə çıxmışdır. Fişbax 2023-cü ildə United Talent Agency-yə qoşulub. O, 2023-cü ilin aprelində qorxu filmi "Iron Lung"un yazıb rejissorluq edəcəyini bildirib. Fişbax YouTube platformasının ən nüfuzlu videooyun videoları hazırlayan şəxslərindən biridir. O, 2022-ci ildə Forbes jurnalı tərəfindən platformanın ən çox qazanan məzmun yaradıcıları arasında üçüncü göstərilib. Fişbax dörd dəfə "Streamy" mükafatına layiq görülüb və "Ən yaxşı yayımçı" nominasiyasında "Golden Joystick" mükafatı qalibi olmuşdur.